סיבוב ההופעות זכה להצלחה מסחרית. כל הכרטיסים נמכרו עם הכרזתה של מדונה על סיבוב ההופעות ובהמשך נוספו תאריכים נוספים. סיבוב ההופעות הפך לסיבוב ההופעות המרוויח ביותר של 2004 עם רווח של 125 מיליון דולר מ-56 הופעות בלבד. כמות הכרטיסים שנמכרה עומדת על 904,512 מכל ה-56 יעדים. הוא זכה בפרס "הטור הטוב ביותר" - מטעם טקס פרסי בילבורד בשנת 2004. למופע יצא גם DVD עם סרט דוקומנטרי הנקרא "I'm Going to Tell You a Secret".
גן גורו
גן גורו הוא גן חיות אוסטרלי, היחיד בעולם שממוקם מחוץ לאוסטרליה ופועל כבר כמעט 30 שנה במדינת ישראל. גן גורו שוכן בסמוך לקיבוץ ניר דוד שבמחוז הצפון בעמק המעיינות שליד בית שאן. הגן מאופיין בהצגת מינים מהפאונה אוסטרלית ובעיקר מיני כיסאים, עופות אוסטרליים וזוחלים.
לגן רישיון תפעול מרשות שמורות הטבע האוסטרלית והוא חבר בארגון גני החיות הישראלי ובארגון גני החיות העולמי, וארגון גני החיות והאקווריומים האירופאי.
הגן הוא בין גני החיות הבודדים שעברו את המגבלות של ממשלת אוסטרליה לגבי העברת בעלי החיים האנדמיים מהיבשת, ובעיקר את הקואלה. לאחר מספר שנים של ניסיונות הובאו לגן ארבע קואלות, המתחם הוקם בשנת 2002, לזכרם של ארבעת הרוגי המשלחת האוסטרלית באסון גשר המכבייה בפברואר 2018- מת הקואלה האחרון בגן גורו.
בגן ישנם ספסלים, שולחנות, מדשאות וצל לפיקניק. הוא מותאם לביקורי ילדים ומשפחות ומונגש לעגלות ולנכים. בגן ישנה גם חנות עם מזכרות שונות, מתחם שפריצים רטוב הפועל בעונת הקיץ וכמובן עשרות בעלי חיים אוסטרליים: עופות, זוחלים, חיות כיס ויונקים.
היסטוריה.
בראשית שנות ה-90 הוחלט בקיבוץ ניר דוד להקים אטרקציה תיירותית בקרבת גן השלושה. רעיונות רבים עלו ונפלו עד שהוחלט להקים גן חיות ייחודי. לאחר התלבטויות רבות הוחלט להקים גן בעל מאפיינים אוסטרליים.
ממשלת אוסטרליה חוקקה חוקים מוסדרים מאוד לגבי העברת בעלי חיים שאנדמיים לאוסטרליה מחוץ ליבשת. יהודה גת, מייסד הגן, יצר קשרים עם רשות שמורות הטבע האוסטרלית, עם שגריר אוסטרליה בישראל ועם גני חיות באוסטרליה. הגן נחנך ב-29 ביולי 1996 במעמד שגריר אוסטרליה בישראל ומכובדים רבים נוספים.
ב-20 במאי 2020 אירעה באתר שרפה, שהעלתה באש את מבנה העץ שהיה חנות המזכרות של הגן.
ברחבי הגן חיים חמישה מיני קנגורו: קנגורו אדום, קנגורו אפור מזרחי, וולבי סלעים צהוב רגל, וולבי אדום צוואר, בטונגיה זנב מברשת.
החל מראש השנה 2017, נפתחה לקהל הרחב אטרקציה חדשה בגן במבוך הצמחייה, "גן גו-יורה" ובה דינוזאורים מכניים.
בגן ישנם ספסלים, שולחנות, מדשאות וצל לפיקניק. הוא מותאם לביקורי ילדים ולטיולים בחגים.
חצר הקנגורו.
במתחם זה חיים שני מינים של קנגורו. קנגורו אפור מזרחי וקנגורו אדום. המתחם פתוח לכניסת מבקרים בו ניתן ללטף ולהאכיל את הקנגורו במזון שקונים במקום. בחודש אוגוסט 2022 מתחם הקנגורו עבר שדרוג משמעותי בתשתיות ובפיתוח הקרקע. במסגרת השדרוג נשתל אלפי מטרים רבועים של דשא, הוספו פינות מוצלות ואזורי ישיבה כמו גם מסלעות וגבעות המעשירות את השטח ומקנות לקנגורו סביבה טבעית ולמבקרים חווית ביקור משופרת.
מתחם הקואלות.
בין החוקים שממשלת אוסטרליה חוקקה לגבי העברת בעלי החיים האנדמיים ליבשת, היא החמירה מאוד את התנאים לקבלת קואלות. ובעקבות זאת, ישנם רק כמה גני חיות בודדים בעולם המחזיקים קואלות וביניהם גם גן גורו. לבסוף, לאחר מספר שנים של ניסיונות הובאו לגן ארבע קואלות, המתחם הוקם בשנת 2002, לזכרם של ארבעת הרוגי המשלחת האוסטרלית באסון גשר המכבייה. בפברואר 2018- מת הקואלה האחרון בגן גורו. והכוונה בשנת 2023 להביא קואלות חדשות מגן חיות מחו"ל במסגרת החברות בארגון גני החיות והאקווריומים האירופאי (EAZA).
צפריית הלורים.
בצפריית הלורים הגדולה חיים מספר מיני לורים, בין מיני התוכים הנמצאים במתחם:
·         לורי קשת
·         לורי אדוארד
·        לורי סוונסון
·         לורי שחור כיפה
·         אוכלי דבש כחולי פנים
·         פורט לינקולן
בצפרייה ניתן לראות את מגוון סוגי הלורים, להאכיל אותם בשיפוד עם תפוח עץ טרי וליהנות מהחיבור המיוחד של התוכים לבני האדם.
גן גורו ניר דוד
האיחוד הכול-אוקראיני &quot;מולדת&quot;
אליפות העולם בראלי-קרוס עונת 2018
עונת 2018 באליפות העולם בראלי-קרוס היא עונת התחרויות החמישית של האליפות. במהלך העונה התקיימו 12 מרוצים בקטגוריית הסופרקאר.
יוהאן כריסטופרסון, שזכה באליפות בעונה שעברה, שב וזכה בתואר בפעם השנייה ברציפות. במהלך העונה קבע שיא ניצחונות לנהג לעונה כשניצח 11 מתוך 12 המרוצים בעונה.
השפן הקטן
השפן הקטן הוא שיר ילדים עברי ידוע, שנכתב בשנת 1934 על ידי המחנך והפזמונאי בנימין כספי.
רקע.
השיר השפן הקטן נכתב בשנת תרצ"ד (1934) על ידי בנימין כספי בעת שלימד בכיתה א' בבית הספר "אחד העם" במושבה פתח תקווה. בחג פורים עודד כספי את תלמידיו להתחפש לבעלי חיים, וחיבר לכל ילד בית על פי תחפושת בעל החיים שלו.
במקור היה השיר בן שישה בתים, כאשר כל בית הוקדש לבעל חיים אחר: שפן, פרפר, דב, צפרדע, חסידה, קוף ושליו. השיר נשלח למשורר עמנואל עמירן שהתמהמה בהלחנתו, ובינתיים קיבל השיר את לחן השיר "אני פורים" שהלחין נחום נרדי. השיר הושר בגני ילדים עבריים בארץ ישראל ונודע בציבור אף שלא הוקלט או שודר ברדיו, ונותר ממנו הבית הראשון בלבד בתוספת לבית השני הקיים בגרסה הנוכחית של השיר. בעיזבונו של עמירן נמצאה גרסתו הכתובה והמלאה של השיר.
השיר הוקלט ב-1956 על ידי הזמרת חנה אהרוני. הוא מושמע כיום בערוצי ילדים בטלוויזיה ובגני ילדים. הפזמונאית לאה לופנפלד כתבה שיר בשם דומה המבוסס על הבית הראשון של השיר.
עומר קריגר
עומר קריגר (נולד ב-1975) הוא אמן פרפורמנס (מיצג) ווידאו ארט, מנהיג ומייסד משותף של "תנועה ציבורית" (2011-2006), מנהל אמנותי של פסטיבל "מתחת להר" (2015-2011). בשנים 1993–2003 היה שדרן רדיו בגלי צה"ל ובגלגלצ. הנחה את העונות הראשונות של מגזין המוזיקה "תוצרת הארץ" בערוץ הראשון.
ביוגרפיה.
עומר קריגר נולד וגדל בתל אביב. במסגרת שירותו בצבא (1997-1993) ולאחר מכן שירת כשדרן רדיו. בשנים 1993–2003 ערך והגיש תוכניות מוזיקה, תרבות ושיחות עם מאזינים בגלי צה"ל וגלגלצ, בהן ״ישראל עכשיו״ - מסע שידורים בן חודשיים מרחבי הארץ, תוכנית הלילה ״הנוסע השישי״, ״הבחירות״ בגלגלצ "באוויר", אותה ערך עם דרור נחום,
עליה זכה בפרס מפקד גלי צה"ל
ו"הלילה הזה", אותה הגיש עם ירון מוטולה. בשנים 1997–1999 שימש כמגיש הראשון של "תוצרת הארץ" – מגזין מוזיקה ישראלית בערוץ הראשון
וככתב בתוכנית התרבות ״הבילויים״, טלעד, ערוץ 2 (2000).
קריגר בוגר תואר ראשון בהצטיינות בחוג לפילוסופיה ובתוכנית ללימודים כלליים ובינתחומיים, אוניברסיטת תל אביב (2003-1999). למד בתוכנית הלימודים הפתוחה באמנות, המדרשה לאמנות, בית ברל (2002-2001). בוגר תואר שני באמנות, בית הספר לאמנות סלייד , הקולג' האוניברסיטאי של לונדון (2005-2003). במסגרת בית הספר הפעיל את ״ערוץ הטלוויזיה״ - תחנת טלוויזיה ניסיונית, פרויקט עליו המשיך לעבוד בשנים הבאות והציגו במקומות שונים בעולם, בהם במסגרת הביאנלה השנייה לאמנות בהרצליה, מוזיאון הרצליה.
עבודת התזה שלו דנה באוונגרד הרוסי ובתקשורת ההמונים.
בשנים 2005–2007 התגורר בברלין, בה שהה בטסלה - מעבדה לאמנות מדיה ברלין והשתתף בתערוכות.
לימד במדרשה ובחוג לאמנות בקלישר.
בשנת 2006 הקים בצוותא עם דנה יהלומי את "תנועה ציבורית", קבוצת מחקר פרפורמטיבי שביצעה פעולות אמנות במרחב הציבורי. הוא הנהיג את הקבוצה ביחד עם יהלומי, יצר וביים כשלושים עבודות ופרש בשנת 2011.
בשנים 2011–2015 כיהן כמנהל אמנותי של "מתחת להר", פסטיבל לאמנות ציבורית חדשה,
במסגרת עונת התרבות בירושלים (הקרויה כיום "מקודשת") בניהולם של נעמי בלוך פורטיס (מנכ״לית) ואיתי מאוטנר (מנהל אמנותי). בין האמנים שהופיעו בפסטיבל: האמן הספרדי סנטיאגו סיירה , יעל ברתנא, קולקטיב האמנות Slavs and Tatars , המחזאי והבמאי יונתן לוי וקולקטיב האמנות Chto Delat?,
והאמנים הישראלים דני קרוון, יוחאי אברהמי, קבוצת מוסללה, טלי קרן, רותי סלע, בועז ארד, ניר עברון, נירה פרג ואלהם רוקני.
יצר והציג כעשרים עבודות וידאו ארט.
בין המוזיאונים, התיאטראות והתערוכות בהם הציג: מוזיאון תל אביב, מוזיאון הרצליה לאמנות עכשווית, מוזיאון בת-ים לאמנות עכשווית, מוזיאון ואן-אבה באיינדהובן שבהולנד , המרכז הישראלי לאמנות דיגיטלית בחולון, תיאטרון הבל אם אופר ברלין , פסטיבל מלטה פוזנן , הגלריה הלאומית זכנטה בוורשה שבפולין , הביאנלה השנייה בהרצליה, פסטיבל עכו לתיאטרון אחר.
ב-2014 ארגן הפגנת אמנים גדולה בכיכר רבין ונאם בה את הנאום המרכזי.
ב-2015 הציג תערוכת יחיד ועבודת וידאו "בחזרה על מחזה החזיונות" ביחד עם ניר עברון בגלריה בקיבוץ בארי,
הווידאו הוצג בהמשך בתערוכה קבוצתית במוזיאון הרצליה
והשתתף בתחרות לווידאו וקולנוע נסיוני, פסטיבל הקולנוע ירושלים.
עבודה שיצר והציג במסגרת תנועה ציבורית נרכשה על ידי מוזיאון ואן-אבה באיינדהובן שבהולנד .
חבר ועדה, חשיפה בינלאומית לתיאטרון ישראלי (2013);
חבר ועדת תיאטרון, סל תרבות ארצי (2011-14); חבר הוועד המנהל, איגוד האמנים הפלסטיים (2017).
מרצה על יצירתו ומעביר סדנאות בישראל ובחו"ל.
בשנת 2016 תרגם את הספר ״לקראת לקסיקון של משתמשוּת״ מאת סטיבן רייט, בהוצאת המכון לנוכחות ציבורית, המרכז הישראלי לאמנות דיגיטלית, חולון.
מבחר פעולות אמנות, עבודות מיצג ווידאו ארט.
מכתב למחול #1 (נועה 53), 2017